चीश के जी में क्या आया, वह दामिनी के पीछे आकर टुक खड़ा हो गया । दामिनी ने चौंककर सिर पर कपड़ा खींचा और वहां से चटपट चले जाने का उपक्रम किया ।
शचीश ने पुकारा, दामिनी
दामिनी रुककर खड़ी हो गई। फिर हाथ जोड़कर बोली, प्रभु, मेरी एक बात सुनो ।
शवीश ने चुपचाप उसके मुंह की ओर ताका । दामिनी बोली, मुझे इतना समझा दो कि तुम लोग दिनरात जिसे लेकर पागल हो रहे हो, उससे संसार में किसका कौन-सा प्रयोजन सघता है ? तुमने कब किसका उद्धार किया ?
मैं कमरे से निकलकर बाहर बरामदे में आ खड़ा हुआ । दामिनी बोली, तुम लोग रात और दिन केवल 'रस' की पुकार मचाए हो, उसे छोड़ तुम्हारे पास और कोई बात हो नहीं । रस क्या है सो तो आज अपनी आंखों देख लिया न ? - उसके न धर्म है न कर्म, न भाई है न स्त्री, न कुल न मान । उसके दया- माया नहीं, श्रद्धा-विश्वास नहीं, लाज-शर्म नहीं। इस निलंज निष्ठुर सत्यानाशी रस के रसातल से मनुष्य की रक्षा करने का तुमने क्या उपाय किया है ?
मुझसे रहा नहीं गया, बोल उठा, हमने स्त्रियों की अपनो बहारदीवारी से दूर खेदकर खूब निरापद स्थान में रस की साधना करने का कौशल रचा है ।
मेरी बात पर ज़रा भी कान न देकर दामिनी शचीश से कहती गई, मैंने तो तुम्हारे गुरु के निकट कुछ भी नहीं पाया ! वे तो मेरे चञ्चल मन को पल भर भी शान्त नहीं कर पाए। आग से आग नहीं बुझाई जाती । तुम्हारे गुरु जिस पथ पर सबको चला रहे हैं, वहां न धैर्य है, न वीर्य, और न शान्ति । आज जो वह छोकरी मर गई, रस के मार्ग में, रस की राक्षसी ने ही तो उसकी छाती का खून सोखकर उसे मार डाला । कैसा कुत्सित चेहरा था उसका सो तो तुमने साक्षात् ही देख लिया न ? प्रभु, हाथ जोड़कर कहती हैं, उस राक्षसी के निकट मेरा बलिदान मत कर देना । मुझे बचाओ ! अगर मुझे कोई बचा सकता है तो 